
PROGRAM IN LETNO POROČILO KAKOVOST IN VARNOST
za leto 2025
Izvajalec zdravstvene dejavnosti: Dom starejših Logatec
Odgovorna oseba: Helena Primc Kalan, direktorica

Poročilo pripravil: Matej Videc, vodja ZNO

               
Osebna izkaznica izvajalca zdravstvene dejavnosti

Ime: Dom starejših Logatec

Sedež: Gubčeva 8a, 1370 Logatec
Matična številka: 1453823000
Davčna številka:SI57359032
Telefon: 017508080
Elektronska pošta: info@ds-logatec.si
Spletna stran: www.ds-logatec.si
Datum ustanovitve: 29. 07. 1999 
Dejavnost - i: institucionalno socialno varstvo, socialno varstveni programi in storitve, druge zdravstvene dejavnosti, gospodarske dejavnosti namenjene višji kvaliteti življenja in varstva oskrbovancev (gostinske storitve prehrane, storitve menz, priprava in dostava hrane) 
Vodstvo: Helena Primc Kalan
1. Zakonske in druge pravne podlage za pripravo programa in letnega poročila

· Zakon o zagotavljanju kakovosti v zdravstvu 
            (Uradni list RS , št. 102/2024, v nadaljnjem besedilu ZZKZ)
· Pravilnik o zahtevah za pridobivanje in vzdrževanje kompetenc s področja kakovosti v zdravstvu

(Uradni list RS, št.39/25 in 41/25 – popr, v nadaljnjem besedilu Pravilnik o kompetencah)

· Uredba o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2025
(Uradni list RS, št. 13/25, 56/25 in 110/25, v nadaljnjem besedilu Uredba)

· Metodološka navodila za spremljanje in poročanje kazalnikov kakovosti v zdravstvu iz Uredbe o programih storitev obveznega zdravstvenega zavarovanja, zmogljivosti, potrebnih za njegovo izvajanje, in obsegu sredstev za leto 2025 (različica 3, julij 2025)

· Smernice za vzpostavitev modela kakovosti in varnosti obravnave pri izvajalcih socialno varstvenih storitev v pristojnosti Ministrstva za solidarno prihodnost in dolgotrajne oskrbe
2. Struktura in odgovornosti 
Predstavnik vodstva za kakovost: Mojca Tuljak, dipl. del. ter.
Pooblaščenec za varnost pacientov: Matej Videc, dipl, zn.
Komisija za kakovost in varnost: 
· Irena Gantar, dipl. m. s. 

· Metka Lipovac, dipl. fiziot. (UN)
· Tanja Brožič Volf, univ. dipl. soc.  

Strategija kakovosti in varnosti
Poslanstvo

V Domu starejših Logatec izvajamo celostno, strokovno in kakovostno oskrbo ter nego starejših. Upoštevamo dostojanstvo posameznika. Prizadevamo si, da bi dom izžareval domačnost strokovnost, dostojanstvenost, povezovalnost, kakovost, srčnost in predanost. Delujemo povezovalno, pri delu skrbimo za dobre in srčne odnose s stanovalci, sodelavci in svojci. Dom skrbi za promocijo in razvijanje področja skrbi za starejše v regiji. Medgeneracijsko sodelujemo s širšo okolico in se odzivamo na potrebe okolja. Smo učna in izobraževalna organizacija. 
Vizija

V Domu starejših Logatec bomo še naprej ohranjali, razvijali in izboljševali kakovost in strokovnost naših storitev. Še bolj se bomo približevali željam in potrebam vsakega stanovalca. Skrbeli bomo za varnost, dobro počutje, zdravje, pripadnost vseh zaposlenih. Ponujali bomo storitve za zunanje uporabnike in širili storitve dnevnega varstva, ponujali pomoč ter rehabilitacijo na domu. Razvijali se bomo v »Center za pomoč, rehabilitacijo in varstvo starejših«, ki bo učna baza za dijake in študente, hkrati pa bo ponujal tudi izobraževanje interesnih skupin. 
Strateško razvijanje ustanove

Z našimi strateškimi usmeritvami sledimo priporočilom Nacionalne strategije kakovosti in varnosti v zdravstvu (2023-2031), kjer je v središču pacient, v našem primeru stanovalec. O strateškem razvijanju ustanove se razpravlja na srečanjih strokovnega sveta, na timskih sestankih ter kolegijih. Pomemben/ključen del strateškega načrta so plani dela posameznih služb, ki jih vsako leto vodje služb oz. strokovni sodelavci oddajo direktorici. Ta program vključuje rešitve na podane pobude, predloge, ki jih je direktorica dobivala preko celega leta. Program dela nato potrdita še strokovni svet in svet zavoda. Sledimo načelom osredotočenosti na stanovalca, izobraževanju ter opolnomočenju sodelavcev, učinkovitem razporejanju resursov, enakopravnosti in varnosti za stanovalce ter sodelavce. Prizadevali si bomo ostati starejšim zaželen, cenjen, varen in kakovosten dom.
3. Program in letni načrt za zagotovitev in izboljšanje kakovosti in varnosti pacientov
4.1 Letni cilji namenjeni izboljševanju kakovosti in varnosti pacientov
· Delovati preventivno

· Vlaganje v pripomočke: pripomočki za preprečevanje nastanka preležanin, pripomočki za razbremenitev kadra, …
· Vlaganje v zaposlene: več kadra, več kakovostnih usposabljanj in izobraževanj
· Vlaganje v informacijski sistem: prilagoditev načina vpisovanja v informacijski sistem, izobraževanja na temo digitalizacije, večja pokritost in dostopnost
· Delovati kakovostno

· Vzdrževanje in posodabljanje kliničnih poti

· Redno zbiranje in primerjanje informacij: spodbujanje k redni uporabi informacijskega sistema, mesečni sestanki, mesečne notranje presoje, … 
· Redno ocenjevanje: ocenjevanje dela zaposlenih, ocenjevanje kazalnikov, ocenjevanje pritožb, pohval ali pobud
· Povečanje varnosti, učinkovitosti in uspešnosti
4.2 Ugotovitve ob spremljanju kazalnikov kakovosti 
V letu 2025 smo pričeli s poročanjem kazalnikov kakovosti v zdravstvu. Prilagoditi smo morali informacijski sistem in procese dokumentiranja. Ugotavljamo, da so bili v letu 2024 nekateri podatki razpršeni in so se lahko informacije izgubile. Tekom poročanja kazalnikov smo to optimizirali in prilagodili našim procesom dela. Posodobili smo tudi naše baze, ki sedaj kažejo realnejšo sliko. Ugotovili smo, da smo uspešnejši pri zbiranju poročil incidentov in bolj dosledni pri beleženju ran. Hkrati opažamo, da smo manj uspešni pri prevalenci RZP in prevalenci MRSA.
Kazalniki kakovosti v zdravstvu 2025
Prevalenca MRSA
	Število vseh uporabnikov z MRSA x 100  (7)

	Število vseh uporabnikov 
(148)
	0,05


Glede na leto 2024 trend narašča. 
Prevalenca RZP/PZP 
	Število uporabnikov z RZP/PZP (5)
	Število nepomičnih uporabnikov (39)
	12,82%


Glede na leto 2024 trend narašča.

Incidenca v ustanovi pridobljenih RZP/PZP

	Število uporabnikov z RZP/PZP, ki je nastala v ustanovi X 100 (33)
	Število uporabnikov v ustanovi z RZP/PZP, ne glede na to, kje je nastala (38)
	86,8%


Glede na leto 2024 trend narašča. 
Prevalenca padcev v ustanovi

	Število uporabnikov v ustanovi, ki so v opazovanem obdobju 2025 padli X 1000 (80)
	Število realiziranih oskrbnih dni v poročevalskem obdobju (55.707)

	1,43


Glede na leto 2024 trend malenkostno narašča. 
Poškodbe z ostrimi predmeti

	Število sporočenih poškodb z ostrimi predmeti x 100
	Število zaposlenih na zadnji dan 
	Ni bilo poročanega dogodka


V letu 2025 ni bilo poročane poškodbe z ostrim predmetom. Predvidevamo lahko, da se je kak dogodek dogodil in ni bilo prijavljeno. Spodbujamo, da se ti dogodki prijavijo. 
Varnostni incidenti na področju upravljanja v zdravili

	Število varnostnih incidentov na področju zdravil X 1000 (18)
	Število vseh uporabnikov, ki so v poročevalskem obdobju prejemali zdravila (182)
	104,4


Glede na leto 2024 je bilo prijavljenih incidentov za več kot 150%.  
Doslednost higiene rok
	Število pravilno izvedenih dejanj zaposlenih na enotah X 100
	Število priložnosti pri zaposlenih 
	Ni licenciranega opazovalca rok


V letu 2025 nismo imeli licenciranega opazovalca higiene rok. 
4.3 Razvoj in uporaba kliničnih smernic/ kliničnih poti, standardno operativnih postopkov, dobrih praks, kodeksov

V ustanovi se pri izvajanju zdravstvene dejavnosti sledi veljavnim strokovnim smernicam, kodeksu etike v zdravstveni negi in drugim dobrim praksam. Vlagamo v strokovna izobraževanja, smo v stiku z učnimi ustanovami, naša baza znanja in navodil za delo je dostopna vsem sodelavcem kjer koli in kadar koli v digitalni obliki. Interni protokoli so povzeti po nacionalnih (Zbornica-Zveza) in prilagojeni naši ustanovi s pomočjo partnerjev (npr. ZD Logatec, NLZOH, Skupnost socialnih zavodov, …). Stremimo k temu, da se kakovost in varnost stalno izpopolnjujeta za dobro stanovalcev in zaposlenih.  
4.4 Poročilo o izvedenih notranjih presojah zdravstvene dejavnosti (ukrepi na podlagi ugotovitev)
V letu 2025 smo pričeli s posodobljenim načinom notranjih presoj. Ekipa, ki izvaja presojo cel mesec spremlja eno nadstropje. Na nadstropju so sodelavci v naprej obveščeni. Preverja se celostno od pravilnih postopkov, do dokumentiranja, vseh na oddelku in v ambulanti, delo fizioterapije in delovne terapije, odzivni časi na klicne naprave, prikazi praktičnih primerov (npr. prikaz postopka, poznavanje POBO, poznavanje internih protokolov, ..) in drugo. Poročilo se konec meseca predstavi in analizira. Poleg so zapisani tudi predlogi in ukrepi, ter kdo je odgovoren, da to opravi. Poročilo je shranjeno v informacijskem sistemu, do katerega imajo dostop vsi udeleženi. 
Na podlagi ugotovitev, smo med letom že dokupili potrebne pripomočke (npr antidekubitusne blazine brez električne črpalke), imeli izobraževanja na temo vpisovanja storitev zdravstvene nege in posodobili POBO. Del ugotovitev smo prenesli v plan zdravstvene nege za leto 2026.  
4.5 Poročilo o izvajanju aktivnosti za pridobitev/ ohranitev akreditacijske listine (ukrepi na podlagi ugotovitev)
V ustanovi se od leta 2016 izvaja program upravljanja kakovosti E-Qalin. Decembra 2024 je ustanova prestala presojo in certifikat je podaljšan do decembra 2027. Aktivnosti na področju kakovosti po omenjenem modelu se izvajajo skladno s predpisi in internimi akti. 


4.6 Poročilo o morbiditetnih in mortalitetnih konferencah

Preko dnevnih sestankov in mesečnih kolegijev smo v letu 2025 spremljali dogodke s področja morbiditete in mortalitete. Posebnih ukrepov nismo sprejeli. 
4.7 Razvoj in izvajanje internega sistema upravljanja z varnostnimi incidenti

V začetku leta 2025 smo imeli interno pravilo, da se lahko prijavi varnostni incident preko informacijskega sistema ali preko izpolnjenega poročila o incidentu. Ugotovili smo, da s tem podvajamo nekatere korake (potrebno natisniti in dati v vpogled zdravniku), hkrati pa nismo mogli zagotoviti anonimnosti preko informacijskega sistema. Da bi se tovrstni incidenti kar se da v največji meri prijavljali, smo določili, da se v primeru prijave varnostnega incidenta to odda samo v papirnati obliki preko posebnega obrazca. Obrazce se zbira pri vodji ZNO, ki jih po potrebi posreduje tudi zdravniku. Vodja ZNO skupaj s strokovnimi sodelavci določa potrebne sistemske ukrepe, zdravnik določi ukrepe ob incidentu.
4.7.1Poročilo o spremljanju, analizi in ukrepih v primeru varnostnih incidentov

V letu 2025 je bilo prijavljenih 18 varnostnih incidentov povezanih z zdravili. 
· Napačno planiranje terapije 3x

· Napačen stanovalec prejel terapijo (oz. stanovalec vzel terapijo soseda) 4x
· Nepazljivost pri deljenju terapije 6x
· Napačne doze terapije 1x
· Napačen čas vzete terapije 2x
· Napačno razumljena navodila 2x
Predvidevamo, da so zgoraj opisane napake posledice preobremenjenosti kadra. Opažamo, da ko se je sredi leta vrnila DMS iz dolgotrajne odsotnosti je napak pri planiranju terapije manj. Ravno DMS so tiste, ki predajo/planirajo terapijo po navodilih zdravnika v informacijski sistem. Posledično menimo, da so večina ostalih napak posledica preobremenjenosti TZN na oddelku. Drugih varnostnih incidentov na področju zdravstva ni bilo zaznati.
Ukrepi ob ugotovitvah tekom leta 2025: 

· Preverjanje rokovanja z zdravili se sedaj preverja mesečno tekom notranjih presoj, kjer želimo doseči, da se napake odkrijejo preden se dejansko zgodijo. 
· Stanovalci z enakim priimkom in imenom so v informacijskem sistemu (IS) označeni drugače in imajo drugačne barve pri označevanju kaset za zdravila. 
· Izobraževanje na temo rokovanja z zdravili v letu 2026. 
·  Programski hiši hišnega IS naročeno, kako naj nas sistem opozori, ko so zavedene alergije.  
4.8 Izvedba strokovnih nadzorov in glavne ugotovitve (prepoznana tveganja, ukrepi)
Leta 2025 v ustanovi ni bilo strokovnega nadzora Zbornice-Zveze. Nadzor je bil v letu 2024.
4.9 Aktivnosti namenjene obvladovanju bolnišničnih okužb in smotrne rabe protimikrobnih zdravil (prepoznana tveganja, ukrepi)
V ustanovi izvajamo program preprečevanja in obvladovanja bolnišničnih okužb (POBO). Dokument je povzet po zadnjih priporočilih stoke in je letno revidiran. V programu so opisane aktivnosti za obvladovanje bolnišničnih okužb. Objavljen je v pisni in digitalni obliki ter je obvezno čtivo vseh novo zaposlenih ter dijakov in študentov. Poznavanje aktivnosti zapisanih v POBO se preverja tudi preko rednih mesečnih notranjih presojah.   
V letu 2024 in 2025 smo aktivno sodelovali pri IMAGINEPROJECT.EU, ki je evropski projekt zmanjševanja rabe antibiotikov in izboljšanju kliničnih praks. Na podlagi izsledkov raziskave, smo v ustanovi pričeli s prilagojeno obliko ozaveščanja higiene rok, uporabe osebne varovalne opreme, izvedbe intervencij zdravstvene nege ter bolje ozavestili stanovalce, svojce in zaposlene o uporabi antibiotikov. 

Udeležili smo se predavanja Mikrobna odpornost organiziranega s strani NIJZ ter okrepili ozaveščanje o cepljenju. Na pram letu 2024 smo posledično cepili več stanovalcev.
	Cepljenje stanovalcev
	Covid
	Gripa
	Pnevmokokne okužbe

	Leto 2024
	21
	39
	10

	Leto 2025
	51
	93
	30


4.10 Povratne informacije uporabnikov – ankete, pohvale, pritožbe (ukrepi)

Vsako leto se izvedejo raziskave zadovoljstva stanovalcev, svojcev in zaposlenih. Vzpostavljen je sistem spremljanja zadovoljstva z vključitvijo v standardizirano raziskavo merjenja zadovoljstva, ki omogoča spremljanje trendov skozi leta ter primerjavo rezultatov z drugimi socialno varstvenimi domovi. Vsi zbrani rezultati in informacije so osnova za usmerjeno sprejemanje ukrepov za zagotavljanje večjega zadovoljstva stanovalcev. Sumarna ocena zadovoljstva v letu 2025 znaša 4,59 (od 1 do 5).
Stanovalci in svojci imajo možnost podati pritožbo socialnemu delavcu, vodji ZNO ali direktorici ustno na zapisnik ali pisno na predpisanem obrazcu. Pritožbo pregleda direktorica in določi osebo, ki bo zagotovila reševanje pritožbe. Po razrešitvi pritožbe odgovorna oseba zapiše potek razreševanja in rešitev ter odda direktorici v pregled. Ko je zadeva zaključena, se pritožbo odda v hrambo v socialni službi. V recepciji se nahaja knjiga in skrinjica za oddajo pohval, pritožb in pobud. V letu 2025 smo obravnavali 2 pisni pritožbi. V enem primeru je bila pritožba obdelana in nato posredovana naprej. Kot ustanova namreč nismo bili krivi za obtožbe iz pritožbe saj se ni dotikalo naših storitev. Odgovornost za reševanje te pritožbe je bila na strani zdravstvenega doma. V primeru druge pritožbe smo se za nevšečnosti opravičili in prilagodili proces dokumentiranja in spremljanja določene negovalne intervencije. 
Pohvale so dodatno gorivo in potrditev dobro opravljenega dela. Pohvale sprejemamo preko elektronskih naslovov, v knjigi pohval in pritožb, največkrat pa so izrečene na oddelkih, socialni službi, ambulanti in vodji ZNO ustno. Prav tako se tudi ustno prenese naprej. Ugotavljamo, da pohval in predlogov ne beležimo na skupnem mestu in se jih je veliko izgubilo. V letu 2026 bo to hranjeno na skupnem mestu.
4.11 Usposabljanje zaposlenih s področja kakovosti in varnosti

Vsako usposabljanje in izobraževanje zaposlenih je namenjeno zagotavljanju varnosti in nenehnemu izboljševanju kakovosti izvajanja dejavnosti. Sledimo zakonskim določilom, stroki (Tveganje za pojav legioneloz, Mikrobna odpornost, …), trendom (Projekt Imagine) in planom izobraževanj, ki je vsako leto sestavljeno s strani strokovnih sodelavcev in potrjeno s strani sveta zavoda. Odvisni smo od razpoložljivosti izobraževanj ter razpoložljivega kadra.  
4.12 Načrt za izboljševanje kakovosti in varnosti pacientov   
Stremimo k temu, da dosledno beležimo vse vhodne podatke in jih sproti analiziramo. Pridobljene informacije uporabimo večkrat, pri poročanjih, pri izdelavi planov za izobraževanja in nakup pripomočkov ter pri samoocenjevanju. Informacijski sistem in infrastruktura nam mora to omogočati v kar največji meri. Planiranih je več internih izobraževanj na temo dokumentiranja v elektronski obliki. Papirnato obliko dokumentiranja počasi opuščamo. 

Trenutno še nimamo licencirane medicinske sestre za obvladovanje bolnišničnih okužb. V letu 2026 je planirano, da to izobraževanje opravi naša diplomirana medicinska sestra (DMS). Takrat bomo revidirali tudi hišni Program preprečevanja in obvladovanja bolnišničnih okužb (POBO). V planu imamo namen izobraziti tudi eno DMS za opazovalca higiene rok.

V mesecu marcu 2026 bomo poslali eno DMS na simpozij o ranah. Znanje bo nato delila preko internega izobraževanja vsem DMS, tehnikom zdravstvene nege (TZN), bolničarjem (BOL) in ostalim, ki bi se radi dodatno izobrazili o ranah oziroma o preprečevanju nastanka ran. V pripravah je tudi nova interna zloženka in predavanje na temo položaji in obračanje v postelji. Z vsemi izobraževanji in zloženkami menimo, da bomo spomnili in ozavestili sodelavce na pomembno temo kot je preprečevanje ran zaradi pritiska (RZP). V planu zdravstvene nege 2026 so tudi dodatni nakupi posteljnih blazin proti preležaninam, blazine ki samodejno obrača stanovalca in ostalih pripomočkov za razbremenitev občutljivih delov telesa.    

Še naprej bomo spodbujali vpisovanje relevantnih podatkov v enotni sistem in spodbujali prijavo incidentov, opažanj, poškodb z namenom dviga kvalitete in varnosti stanovalcev ter zaposlenih.
Ugotavljamo, da smo za celostno in kakovostno spremljanje kazalnikov kadrovsko podhranjeni. V prvi vrsti ukrepov dviga kakovosti in varnosti v zdravstveni dejavnosti je dvig kadrovskega normativa. Kot je opaziti skozi poročilo, se napake dogajajo tudi zaradi kadrovskega primanjkljaja in preobremenjenosti. Za postopno vpeljavo zgoraj navedenega plana in za dosego zastavljenih ciljev potrebujemo dodatne zmogljivosti, ki jih diplomirana medicinska sestra ima. Usposobljena je za celovito obravnavo, analizo in poročanje, hkrati pa se osnovno izvajanje zdravstvenih storitev v ustanovi izboljša.  
Predlagamo, da se podpre predlog Skupnosti socialnih zavodov Slovenije in naj v Splošni dogovor za leto 2026 doda diplomirano medicinsko sestro za kakovost, za domove za starejše in posebne zavode za odrasle, in sicer:

»Za spremljanje in poročanje kazalnikov kakovosti se izvajalcem prizna 1 diplomirana medicinska sestra na 200 uporabnikov.«

